Ved stortingsvalget i 2021 ble det stilt en helsepolitisk liste, Pasientfokus, med Irene Ojala som førstekandidat. Stortingslista utgikk fra Postkortaksjonen i 2017, som gikk over til å bli Postkortkvinner og etter hvert Pasientfokus. Hovedkravene var fullverdig fødeavdeling og geriatrisk tilbud til de eldre i Alta, slik at de skulle slippe reiseveien til lokalsykehuset i Hammerfest. Ved stortingsvalget fikk Pasientfokus 40,5 prosent av stemmene i Alta kommune og 28,6 prosent i Kautokeino, og Ojala ble valgt inn på Stortinget.